ผมมีเพศสัมพันธ์กับแฟนตอนประมาณช่วง 10โมง ของวันนี้ แล้วมารู้หลังจากเสร็จแล้วว่าถุงยางรั่ว แล้วพอดีแฟนใกล้มีประจำเดือน เพราะ 2 เดือนที่ผ่านมาแฟนมีประจำเดือนช่วงวันที่ 22 จึงอยากปรีกษาคุณว่า พวกผมควรทำอย่าไงบ้างครับ และเพื่อให้แน่ใจว่าไม่ท้อง ควรกินยาคุมฉุกเฉิน หรือ รอให้ถึงวันที่ 22 เพื่อให้ประจำเดือนมาก่อน เพราะเท่าที่อ่านมาถ้าประจำเดือนมาคือไมาท้องหรือเปล่าครับ
สวัสดีค่ะ หากปกติ เป็นคนที่ประจำเดือนมาสม่ำเสมอดี และคาดว่าประจำเดือนจะมาในวันที่ 22 ต.ค. ดังนั้น การมีเพศสัมพันธ์ในวันที่ 21 ต.ค. วันนี้ โอกาสในการตั้งครรภ์ก็ถือว่าแทบไม่มี แม้ถุงยางอนามัยจะรั่วก็ตาม ซึ่งแนะนำควรรอดูประจำเดือนในวันพรุ่งนี้ดูก่อน ว่าจะมาหรือไม่ค่ะ หากถึงวันที่ 23 ต.ค. แล้วยังไม่มีประจำเดือนมา ก็จึงค่อยพิจารณาทานยาคุมฉุกเฉินไปค่ะ ซึ่งยังสามารถทานได้ทันอยู่ แต่ทั้งนี้ เมื่อทานไปแล้ว ก็จะส่งผลทำให้ประจำเดือนเลื่อนออกไปได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ